**ELŐTERJESZTÉS**

**BALATONMÁRIAFÜRDŐ KÖZSÉG**

**ÖNKORMÁNYZAT**

**KÉPVISELŐ-TESTÜLETÉNEK**

**2021. SZEPTEMBER 13-AI NYILVÁNOS ÜLÉSÉRE**

**TÁRGY:**

**MARCALI KISTÉRSÉG TÖBBCÉLÚ TÁRSULÁS – TÁRSULÁSI MEGÁLLAPODÁS MÓDOSÍTÁSA**

**ELŐADÓ:**

**GALÁCZ GYÖRGY**

**POLGÁRMESTER**

**Készült:** Balatonmáriafürdő Község Önkormányzati Képviselő-testületének 2021. szeptember 13-ai nyilvános testületi ülésére

**Tárgy:** Marcali Kistérség Többcélú Társulás – társulási megállapodás módosítása

**Tisztelt Képviselő-testület!**

A Marcali Kistérségi Többcélú Társulás tanácsülése 4/2021.(VIII.12.) határozatával módosította a Társulási Megállapodást és mellékleteit, függelékeit. A módosításra a közös feladat ellátás alábbi változásai miatt volt szükség:

1. A Kormány háziorvosi alapellátási ügyelet feladat ellátás átalakítási terveire, valamint a 368/2021 (VI.30.) Korm. rendeletben foglaltakra figyelemmel a háziorvosi alapellátáshoz kapcsolódó ügyeleti ellátás közös megszervezésének, és ellátásának Társulási Megállapodásból történő törlése, ezáltal a közös feladat ellátás 2022. január 1-től történő megszűntetése indokolt.
2. 2020. március 1-től megszűnt a jegyzők építésügyi hatósági hatásköre, mely a székhely település Marcali esetében a járás egész területére terjedt ki. A hatáskör elvonása a Marcali Közös Önkormányzati Hivatal létszámában is csökkenést okozott. A Társulási Megállapodásban rögzített **jegyzői hatásköröket 2022. január 1-től a Marcali Közös Önkormányzati Hivatal nem tudja, illetve nem kívánja ellátni a társulás számára, ezért a közös feladat ellátás megszűntetését indokoltnak tartják.**

**Emlékeztetőül:**

**2013. évben A TÁRSULÁS ÁLTAL ELLÁTOTT FELADAT ÉS HATÁSKÖRÖK a következők voltak:**

1. A Társulásban résztvevő önkormányzatok képviselő-testületei a közös céloknak megfelelő hatékony és eredményes tevékenység érdekében jelen megállapodásban rögzített eljárásban és módon szervezik és oldják meg, hangolják össze a települési önkormányzatok 1. függelékben meghatározott alábbi feladatait, (hatásköreit)

Mötv. 13.§ (1) bekezdés szerint ellátandó kötelező feladatok:

1. óvodai ellátás;

*b)*egészségügyi alapellátás keretében: fogorvosi alapellátás, védőnői ellátás, a háziorvosi alapellátáshoz kapcsolódó ügyeleti ellátás;[[1]](#footnote-1)

*c)*szociális, gyermekjóléti szolgáltatások és ellátások keretében: családsegítés, szociális étkeztetés, házi segítségnyújtás, jelzőrendszeres házi segítségnyújtás, támogató szolgálat, pszichiátriai betegek közösségi ellátása, szenvedélybetegek közösségi ellátása, idősek nappali ellátása, idősek bentlakásos ellátása, idősek átmeneti gondozóháza, gyermekjóléti szolgálat, bölcsőde, helyettes szülői ellátás

*d)*nyilvános könyvtári ellátás biztosítása mozgókönyvtári ellátás támogatásával

*e) helyi* környezet- és természetvédelem

f) helyi közfoglalkoztatás;

g) gazdaságszervezéssel és turizmussal kapcsolatos feladatok

*az államháztartásról szóló 2011. évi CXCV törvény 70.§ (1) bekezdése szerint*

*h)*belső ellenőrzés;-

*a területfejlesztésről szóló 1996. évi XXI. törvény 10.§-a szerint*

*i)*területfejlesztés.

*kereskedelmi tevékenységek végzésének feltételeiről szóló 210/2009.(IX.29.) Korm. rendelet* szerint

j) működési engedély kiadása

*a telepengedély, illetve a telep létesítésének bejelentése alapján gyakorolható egyes termelő és egyes szolgáltató tevékenységekről, valamint a telepengedélyezés rendjéről és a bejelentés szabályairól szóló 57/2013. (II. 27.) Korm. rendelet* szerint

k) telepengedélyezési eljárás lefolytatása

*a földhivatalokról, a Földmérési és Távérzékelési Intézetről, a Földrajzinév Bizottságról és az ingatlan-nyilvántartási eljárás részletes szabályairól szóló 338/2006. (XII. 23.) Korm. rendelet 4. melléklete 1. pontja alapján*

l) telekalakítási eljárásban első fokú szakhatóságként történő eljárás

**2021. augusztus: A TÁRSULÁS ÁLTAL ELLÁTOTT FELADAT ÉS HATÁSKÖRÖK**

1. A Társulásban résztvevő önkormányzatok képviselő-testületei a közös céloknak megfelelő hatékony és eredményes tevékenység érdekében jelen megállapodásban rögzített eljárásban és módon szervezik és oldják meg, hangolják össze a települési önkormányzatok 1. függelékben meghatározott alábbi feladatait, (hatásköreit)

Mötv. 13.§ (1) bekezdés szerint ellátandó kötelező feladatok:

1. óvodai ellátás;

*b)*egészségügyi alapellátás keretében: fogorvosi alapellátás, védőnői ellátás, iskola egészségügyi ellátás védőnői szolgáltatás,

*c)*szociális, gyermekjóléti szolgáltatások és ellátások keretében: családsegítés, étkeztetés, házi segítségnyújtás, jelzőrendszeres házi segítségnyújtás, támogató szolgálat, pszichiátriai betegek közösségi ellátása, idősek nappali ellátása, idősek otthona, gyermekjóléti szolgáltatás, gyermekjóléti központ, bölcsőde, tanyagondnoki szolgáltatás,

*d)*nyilvános könyvtári ellátás biztosítása mozgókönyvtári ellátás támogatásával

*e) helyi* környezet- és természetvédelem

f) helyi közfoglalkoztatás;

g) gazdaságszervezéssel és turizmussal kapcsolatos feladatok

*a területfejlesztésről szóló 1996. évi XXI. törvény 10.§-a szerint*

*h)*területfejlesztés.

**A fenti feladatok sorában egy évig a jegyzői birtokvédelmi feladatokat is ellátta a társulás, rövid idő alatt ez megszűnt, majd a belső ellenőrzés is megszűnt.**

**A még megmaradt kereskedelmi tevékenységek sorában a működési engedélyek, valamint a telepengedélyezési eljárások feladat ellátási is kikerül a megállapodásból.**

**Ez a tervezet elsősorban az ügyek számát tekintve is komoly feladat elé állítja hivatalunkat:**

**Balatonberény település: 30 üzlet, 3 telephely, 6 szálláshely (camping, panzió)**

**Balatonkeresztúr település: 50 üzlet, 12 telephely, 5 egyéb szálláshely**

**Balatonmáriafürdő település: 80 üzlet, 3 telephely, 1 piac, 18 egyéb szálláshely (tábor, panzió, szálloda, camping)**

**Hatósági igazgatási társuláshoz 2021. évben:**

**Balatonberény 239 600 Ft/év**

**Balatonkeresztúr 342 600 Ft/év**

**Balatonmáriafürdő 158 600 Ft/év hozzájárulást fizetett. Az összes e társulásban résztvevő 6.132.400 Ft-ot fizet 2021. évben, ebből Marcali 2 276 000 Ft-ot.**

**Jelenleg hivatalunkban, sem a többi hivatalban e feladatellátásra képzett, gyakorlattal rendelkező személy nincs. A Marcali Közös Önkormányzati Hivatalban ezen feladatokat végző kolléga magas színvonalon látta el a feladatot, melyben a szükséges támogatást megadtuk (ellenőrzésekben való részvétel, információk stb.). Marcali, mint járási székhely, és a Közös Hivatal, mint városi szintű apparátus, valamint a szakhatóságok jelenléte, az elektronikus ügyintézési lehetőségekkel együtt jól működő rendszer.**

1. A Marcali Óvodai Központ jelenleg Marcaliban ellátja a közétkeztetés feladatait is, mely feladat ellátására a Társulási Megállapodás nem tér ki, hiszen a szolgáltatási terület Marcali Város önkormányzat közigazgatási területe. Az Óvodai Központ óvodai nevelés feladat ellátásában 8 település vesz részt, akik társult tagtelepülésként meghatározzák az Óvodai Központ költségvetését, és létszámkeretét. 2022. január 1-től a közétkeztetési feladat ellátása Marcali Város Önkormányzat GAMESZ Szervezetéhez kerülne, így a Társulás által fenntartott intézmény a társult települések által közösen nyújtott szolgáltatásokat biztosítana.
2. Böhönye Község Önkormányzata jelezte a Marcali Kistérségi Többcélú Társulás Elnöke felé, hogy az általa fenntartott Böhönyei Gézengúz Óvoda és Bóbita Bölcsőde útján kívánja biztosítani a bölcsődei feladat ellátást. Emiatt kérte a társulási megállapodás, valamint a Marcali Szociális és Egészségügyi Szolgáltató Központ alapító okiratának módosítását a célból, hogy a bölcsődei ellátás működési területéből Böhönye Község kerüljön ki.

Az intézmények (Marcali Óvodai Központ, Marcali Szociális és Egészségügyi Szolgáltató Központ) működési körét a társulási megállapodás 3. számú függeléke, a tagokat megillető szavazati jog megoszlását feladatonként az 1. számú függelék tartalmazza.

A Társulási Megállapodás az 1. és 3. számú függelék kivételével 2022. január 1-én lép hatályba.

Egyben tájékoztatom a képviselő-testületet, hogy **2022. január 1. napjától a háziorvosi alapellátás ügyeleti ellátását nem a társuláson keresztül fogjuk ellátni. Ezzel kapcsolatosan csatolom a társulás döntését. A társulási ülésen elhangzott, hogy a jelenlegi szolgáltatóval kötendő szerződés-tervezetet a zökkenőmentes ellátás érdekében – azonos feltételekkel – a társulás elnökének közreműködésével juttatják el az érintett önkormányzatok részére.**

Az ügyeleti ellátás átszervezésének indoka a következő:

A Társulás 2018. december 4-én kötött szerződést az Emergency Service Kft-vel a Központi Háziorvosi Ügyelet feladatainak ellátására.

A Szerződés időtartama a Szerződés 4.2-4.4. pontjaiban foglaltak szerint 2019. január 1-től 2019. december 31-ig tart azzal, hogy legfeljebb kétszer egy-egy évvel meghosszabbítható. A Társulás a 2020. és 2021. évben is élt a szerződéses időtartam hosszabbításának lehetőségével, azonban 2021. december 31-ét követően további hosszabbításra nincs lehetőség.

Magyarország Kormánya a háziorvosi ügyeleti rendszer átalakítására tett javaslatot, akként, hogy az ügyeleti feladatokat az országban egységesen az Országos Mentőszolgálat lássa el. A gyakorlati megvalósítás Hajdú-Bihar megyében kezdődött, ahol az ügyeletek működtetését 2021. július 1-től a Mentőszolgálat vette át, az eddig a térségben dolgozó magán szolgáltatóktól.

A 368/2021 (VI.30) Korm. rendelet rögzíti, hogy amennyiben az ügyeletet ellátó magán szolgáltató már megkötött szerződéssel rendelkezik, annak hatályát, a díjazásra vonatkozó rendelkezéseit az Országos Mentőszolgálat által történő feladat ellátás nem érinti, a magán szolgáltatók a feladat ellátása nélkül jogosultak a szerződésben meghatározott díjra.

A 368/2021 (VI.30.) Korm. rendelet rendelkezéseit figyelembe véve a 2022. január 1-től kezdődő időszakra közbeszerzési eljárás keretében kiválasztott szolgáltatóval a szerződés megkötése jelentős pénzügyi hátrányt okozna a Társulásnak és a társult településeknek, hiszen egyelőre nem tudható, hogy a magán szolgáltatóval milyen időtartamra kellene a Társulásnak szerződést kötni,- mikortól veszi át a feladat ellátást az Országos Mentőszolgálat- és milyen időtartamig tart a magánszolgáltató tényleges feladat ellátása.

A Közbeszerzési törvény, a 368/2021 (VI.30.) Korm. rendelet, valamint a Kormány háziorvosi ügyeleti rendszer átalakítására vonatkozó terveit figyelembe véve 2022. január 1-től a központi ügyelet Társulás keretében történő ellátására csak jelentős pénzügyi kockázat mellett van lehetőség.

A jelenlegi szolgáltató Emergency Kft. vállalta, hogy a 2020. és 2021. évre megállapított 520 Ft/fő/év egységáron 2022. évtől kezdődően továbbra is elvégzi a feladatot. A jogszabályoknak megfelelő és a pénzügyi kockázatot csökkentő feladat ellátási szerződés megkötésére az egyes településeknek önállóan van lehetőségük. A települések önálló feladat ellátáshoz a Társulási Megállapodás módosítása szükséges, a háziorvosi alapellátáshoz kapcsolódó ügyeleti ellátás közös megszervezésének, és ellátásának Társulási Megállapodásból történő törlésével, ezáltal a közös feladat ellátás 2022. január 1-től történő megszűntetésével.

**Határozat javaslat**

Balatonmáriafürdő Község Önkormányzat Képviselő-testülete a Marcali Kistérségi Többcélú Társulás Társulási Megállapodásának módosításáról szóló előterjesztést megismerte, megtárgyalta és az alábbi határozatokat hozza:

1. A Marcali Kistérségi Többcélú Társulás Társulási Megállapodásának módosítását 2022. január 1-i hatálybalépéssel – a megállapodás II. Társulás által ellátott feladat és hatáskörök **1. i.: bejelentéshez és működési engedélyhez kötött eljárások lefolytatása**, **1.j.: telepengedélyezési eljárás lefolytatása, 1.l.: üzleti célú szálláshely üzemeltetési engedélyek kiadása, kivéve az egyéb szálláshely és falusi szálláshely típusú szálláshelyek esetét** pontja, és a megállapodás SzMSZ-ét a 2. számú melléklete tekintetében **– kivételével fogadja el.**
2. A Képviselő-testület felkéri a polgármestert, hogy az a) pont szerinti hatósági igazgatási feladatellátás jövőbeni megoldása, társulási szintű ellátása érdekében a Társulás Elnökével és az érintett települések polgármestereivel egyeztessen.

Felelős: Galácz György polgármester

Határidő: 2021. október 31.

1. A képviselő-testület a Marcali Kistérségi Többcélú Társulás Társulási Megállapodása 1. és 3. számú függelékének módosítását 2021. augusztus 13.-i hatálybalépéssel az előterjesztéshez mellékelt formában elfogadja.

Felelős: Galácz György polgármester

Határidő: értelem szerint

1. A képviselő-testület a Marcali Kistérségi Többcélú Társulás Társulási Megállapodása 3. számú függelékének módosítását tartalmazó – és annak helyébe lépő - 3/a függeléket 2022. január 1.-i hatálybalépéssel az előterjesztéshez mellékelt formában elfogadja.

Felelős: Galácz György polgármester

Határidő: 2022. január 1.

d.) A képviselő-testület felkéri a polgármestert, hogy a döntésről a Társulás Elnökét értesítse, és az a-b) pontra tekintettel

Felelős: Galácz György polgármester

Határidő. 2021. szeptember 30.

Balatonmáriafürdő, 2021. 09.09.

Galácz György sk.

polgármester

1. [↑](#footnote-ref-1)